Projektas DV Pasvalio rajono savivaldybės administracijos direktorius įsakymas
DĖL PASVALIO RAJONO SAVIVALDYBĖS ŠILUMOS ŪKIO SPECIALIOJO PLANO PAKEITIMO (ATNAUJINIMO) PLANAVIMO DARBŲ PROGRAMOS PATVIRTINIMO
2025 m. sausio d. Nr. DV- Pasvalys

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 ir 5 punktais, vykdydamas Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr. 1-226/D1-683 „Dėl Šilumos ūkio specialiųjų planų rengimo taisyklių patvirtinimo“ (su visais aktualiais pakeitimais), 21–22 punktus, įgyvendindamas Pasvalio rajono savivaldybės tarybos 2024 m. gegužės 29 d. sprendimą Nr. T1-188 „Dėl pritarimo Pasvalio rajono savivaldybės šilumos ūkio specialiojo plano pakeitimo (atnaujinimo) rengimui“:

1. Patvirtinu Pasvalio rajono savivaldybės šilumos ūkio specialiojo plano pakeitimo (atnaujinimo) planavimo darbų programą (pridedama).

2. Nurodau, kad šis įsakymas turi būti paskelbtas Pasvalio rajono savivaldybės interneto svetainėje (www.pasvalys.lt), Pasvalio rajono savivaldybės administracijos patalpose, Pasvalio rajono seniūnijų skelbimų lentose ir Lietuvos Respublikos informacinėje sistemoje TPS „Vartai“ (www.planuojustatau.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius

Parengė

Vietinio ūkio ir plėtros skyriaus

teritorijų planavimo specialistas Kęstutis Klivečka

2025-01-14

Suderinta DVS Nr. RIS-24/D-32

PATVIRTINTA Pasvalio rajono savivaldybės administracijos direktoriaus 2025 m. sausio d. įsakymu Nr. DV-

PASVALIO RAJONO SAVIVALDYBĖS ŠILUMOS ŪKIO SPECIALIOJO PLANO PAKEITIMO (ATNAUJINIMO) PLANAVIMO DARBŲ PROGRAMA

1. Teritorijų planavimo dokumento pavadinimas: Pasvalio rajono savivaldybės šilumos ūkio specialiojo plano pakeitimas (atnaujinimas).

2. Teritorijų planavimo dokumento rūšis: Specialusis.

3. Teritorijų planavimo lygmuo: Savivaldybės.

4. Teritorijų planavimo dokumento rengimo pagrindas: Pasvalio rajono savivaldybės tarybos 2024 m. gegužės 29 d. sprendimas Nr. T1-188 „Dėl pritarimo Pasvalio rajono savivaldybės šilumos ūkio specialiojo plano pakeitimo (atnaujinimo) rengimui“.

5. Planavimo organizatorius: Pasvalio rajono savivaldybės administracijos direktorius, Vytauto Didžiojo a. 1, LT-39143, Pasvalys, tel. +370 451 54 101, el. paštas rastine@pasvalys.lt.

6. Teritorijų planavimo dokumento rengėjas: parenkamas vadovaujantis Lietuvos Respublikos viešųjų pirkimų įstatymo ir kitų teisės aktų nustatyta tvarka.

7. Teritorijų planavimo dokumento tikslai:

7.1. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomis sąnaudomis, neviršijant leidžiamo neigiamo poveikio aplinkai;

7.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;

7.3. reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;

7.4. numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą.

8. Teritorijų planavimo dokumento uždaviniai:

8.1. plėtoti šilumos ūkio inžinerinę infrastruktūrą ir numatyti jos plėtrai reikalingas teritorijas;

8.2. numatyti arba, vadovaujantis Specialiųjų žemės naudojimo sąlygų įstatymo nuostatomis, nustatyti šilumos perdavimo tinklų apsaugos zonas;

8.3. esant poreikiui, numatyti motyvuotai pagrįstas konkrečias vietas ir plotus žemei visuomenės poreikiams paimti;

8.4. numatyti šilumos ūkio inžineriniai infrastruktūrai funkcionuoti reikalingus servitutus;

8.5. numatyti šilumos ūkio inžinerinės infrastruktūros statinių išdėstymą;

8.6. numatyti atsinaujinančių išteklių naudojimo plėtrą;

8.7. konkretizuojant Pasvalio miesto bendrojo plano sprendinius, nustatyti centralizuoto šilumos tiekimo plėtros teritorijas;

8.8. tikslinti vartotojų aprūpinimo šiluma reglamentą;

8.9. įvertinti šilumos gamybos ir perdavimo technologijų raidą, konkurencinę aplinką, aplinkos užterštumo pokyčius ir kitus šilumos ūkiui bei aplinkosaugai svarbius veiksnius;

8.10. nustatyti konkrečius, ekonomiškai pagrįstus, sprendinius dėl Joniškėlio miesto vartotojų aprūpinimo šiluma.

9. Teritorijos vystymo koncepcija: rengiama.

10. Strateginis pasekmių aplinkai vertinimas (SPAV): atliekamas.

11. Privalomosios teritorijų planavimo proceso rengimo etapo stadijos:

11.1. esamos būklės įvertinimo stadija;

11.2. bendrųjų sprendinių formavimo stadija;

11.3. sprendinių konkretizavimo stadija.

12. Planuojamas laikotarpis: Specialiojo plano sprendiniai turi būti parengti 10 metų laikotarpiui.

13. Viešumo užtikrinimas: atlikti visus veiksmus ir parengti visus dokumentus, susijusius su Specialiojo plano dokumentų viešinimu vadovaujantis Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ (Lietuvos Respublikos Vyriausybės 2022 m. kovo 9 d. nutarimo Nr. 214 redakcija) (su visais aktualiais pakeitimais), reikalavimais ir kitų teisės aktų nuostatomis.

14. Planavimo terminai: nurodomi paslaugos sutartyje.

15. Derinimo procedūra: Specialiojo plano derinimas atliekamas Teritorijų planavimo įstatymo nustatyta tvarka – Teritorijų planavimo komisijoje Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

16. Kiti reikalavimai: Pasvalio rajono savivaldybės šilumos ūkio specialiojo plano pakeitimą (atnaujinimą) rengti vadovaujantis Lietuvos Respublikos teritorijų planavimo įstatymo, Lietuvos Respublikos šilumos ūkio įstatymo, Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos respublikos aplinkos ministro 2015 m. rugsėjo 25 d. įsakymu Nr. 1-226/D1-683 (su visais aktualiais pakeitimais), bei kitų teisės aktų, reglamentuojančių šilumos ūkio infrastruktūros vystymą, nuostatomis.

Planavimo darbų programą parengė:

Pasvalio rajono savivaldybės administracijos

Vietinio ūkio ir plėtros skyriaus

teritorijų planavimo specialistas	Kęstutis Klivečka